Klassikatähed 2014

"Klassikatähed 2014" oli Eesti Televisiooni saatesarja "Klassikatähed" 2014. aastal eetrisse läinud teine hooaeg, kus võistlesid noored klassikalise muusika interpreedid.

9. märtsil 2014 alustasid võistlemist klarnetist Taavi Orro, flötist Anni Ruugla, pianist Jakob Teppo, saksofonist Rene Laur, viiuldaja Katariina Maria Kits, akordionist Henri Zibo (noorim osaleja, 17-aastane), flötist Pipilota Neostus ja laulja (sopran) Elina Netšajeva.

Võistlus "Klassikatähed 2014" koosnes kuuest televooru otsesaatest Eesti Televisioonis ja 26. märtsil Estonia kontserdisaalis toimunud kontserdivoorust. Võistluse lõpetas 16. aprillil Estonia kontserdisaalis toimunud finalistide galakontsert.Selgusid ETV telekonkursi "Klassikatähed 2014" osalejad, ERR, 1. veebruar 2014

13. aprillil toimunud finaalsaatesse jõudsid Katariina Maria Kits, Henri Zibo ja Elina Netšajeva. Žürii hääletuse võitis Henri Zibo, publiku häälte lisamisel võitis võistluse Katariina Maria Kits.

Võistluse voorud
 I televoor / 9. märts 2014 "Virtuoosne tulevärk" – võistleja esitas ühe kuni 3-minutise virtuoosse pala või katkendi.
 II televoor / 16. märts 2014 "Unustamatu meloodia" – võistleja esitas ühe kuni 3-minutise meloodilise pala.
 III televoor / 23. märts 2014 "Koos superstaariga" – võistleja esitas ühe kuni 3,5-minutise teose koos partneriga.
 Kontserdivoor / 26. märts 2014 – võistleja esitas kuni 15-minutise vabalt valitud kontserdikava, mis erines televoorudes mängitavast kavast.
 IV televoor / 30. märts 2014 "Parafraas" (töötlus) – võistleja esitas kahe tuntud pala töötlused – üks töötlus klassikalisest muusikast, teine popmuusikast. Töötluste kestused olid vastavalt kuni 2,5 minutit ja 1,5 minutit. 
 V televoor / 6. aprill 2014 "Raamist välja" (sünergia kunstiliikide vahel) – esimeseks sai võistleja valida endale meelepärase filmikatkendi korraldaja poolt etteantud katkendite seast. Võistleja valis ja esitas katkendile sobiva meeleoluga muusika. Teise pala valik sõltus võistlejale loositud kunstiliigist, milleks oli kirjandus, kunst, tants või arhitektuur. 
 VI televoor / 13. aprill 2014 finaal – võistleja esitas kolm kuni 3-minutist pala järgmiselt: tantsuline pala, programmiline pala ning pala, mis võistleja anded parimalt esile tõi. Selgus võistluse võitja.
 Finalistide galakontsert – kontserdil esinesid kõik kolm finalisti. Iga finalist esitas koos ERSO-ga kuni 30-minutise kava. Finalistid olid Katariina Maria Kits, Elina Netšajeva ja Henri Zibo.

Popmuusikatöötlus
 Esitaja  Pealkiri  Autorid  Taavi Orro  "Helmi"  Raimond Valgre  Jakob Teppo  "Lady Gaga Fuuga"  Stefani Germanotta, Nadir Khayat  Anni Ruugla  "Tico-Tico"  Zequinha De Abreu  Katariina Maria Kits  "Fairytale"  Alexander Rybak  Elina Netšajeva  "Sa ütled mulle päikene"  Raimond Valgre  Henri Zibo  "What a wonderful world"  George Douglas

Klassikatöötlus
 Esitaja  Pealkiri  Autorid  Taavi Orro  "Aragonaise" – ooperist Carmen  Georges Bizet  Jakob Teppo  "Chaconne"  Johann Sebastian Bach, Ferruccio Busoni  Anni Ruugla  "The Lone Ar-ranger"  Philip R Buttall  Katariina Maria Kits  "Passacaglia"  Georg Friedrich Händel, Johan Halvorsen  Elina Netšajeva  "Tristesse"  Frédéric Chopin  Henri Zibo  "Pildid näituselt"  Modest Mussorgski

Koostöö teise kunstivaldkonna esindajatega
 Esitaja  Pealkiri  Autorid  Valdkonna esindaja  Anni Ruugla  Flöödisonaat Francis Poulenc klounid Piip ja Tuut Katariina Maria Kits "Baalscherm"  "Parita nr 2 – Sarabande"  Bloch Bach installatsioonikunstnik Raul Keller  Jakob Teppo  improvisatsioon klaverile ja tantsijale  esitajad ise tantsija Veronika Vallimäe  Elina Netšajeva  "Kalamehe mõrsja"  "Tatokõõ, tsidšõkõ" Mart Saar  seto rahvaviis seto koor Sorrõsetod  Henri Zibo  "Bordell 1900" (teosest "Tango ajalugu")  Astor Piazzolla  kunstnik Anna Litvinova

Filmimuusika
 Esitaja  Pealkiri  Autorid  Film  Elina Netšajeva  "Vaid see on armastus"  Olav Ehala "Viimne reliikvia"  Jakob Teppo  kompositsioon filmimuusikast "Nukitsamees"-"Kevade"-"MacGyver"   "Nukitsamees"  Henri Zibo  "Amalgame"  Franck Angelis "Sügisball"  Anni Ruugla  "Schindleri nimekiri"  John Williams "Nimed Marmortahvlil"  Katariina Maria Kits  "III viiulisonaat – II osa"  Johannes Brahms "Kevade"

Programmiline pala
 Esitaja  Pealkiri  Autorid  Katariina Maria Kits  "Talv"  Astor Piazzolla  Henri Zibo  "Üleannetu karussell" akordionikontserdist "Muinasjutud" Václav Trojan  Elina Netšajeva  "Kuis võiksin magada"  Ester Mägi, Marie Under

Tantsuline pala
 Esitaja  Pealkiri  Autorid  Katariina Maria Kits  "La Cucaracha"  Aleksei Igudesman  Henri Zibo  "Daichovo Horo" – Bulgaaria süidist Vjatšeslav Semjonov  Elina Netšajeva  "Alpi karjusneiu"  Gioachino Rossini

Vabalt valitud pala
 Esitaja  Pealkiri  Autorid  Katariina Maria Kits  "Czárdás"  Vittorio Monti  Henri Zibo  "Romanss"  Franck Angelis  Elina Netšajeva  Giuditta aaria operetist "Giuditta"  Franz Lehár

Vaata ka
Klassikatähed

Viited

Välislingid
 Otsingutulemused Klassikatähed 2014, ERR arhiiv, vaadatud 27.03.2018

Kategooria:Eesti telesarjad
Kategooria:Eesti Televisiooni telesaated
Kategooria:Muusikakonkursid
Kategooria:2014. aasta muusikas